### | | | | --- | --- | | | | | --- | | **Byråd** 23. februar 2016 Sagsnr. 710-2015-68062 Dok.nr. 710-2016-95682 Sagsbehandler DPCHMN | | 41.                 Afrapportering vedr. børn og unge med alvorlig synsnedsættelse - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BS-U, ØK, BY |
| Lovgrundlag | Lov om social service |

###

**SAGENS INDHOLD**

KKR [adresse] har fremsendt afrapportering vedrørende børn
og unge med alvorlig synsnedsættelse til behandling i byråd og regionsråd i
Region Midtjylland. Byrådet skal i sagen tage stilling til KKRs afrapportering.
Rapporten er vedlagt som bilag.

Når de midtjyske kommuner og Region Midtjylland fastlægger
temaerne i udviklingsstrategien, som er en del af Rammeaftalen, er et eller
flere af temaerne bestemt af Socialstyrelsen. Hvert år udmelder
Socialstyrelsens således emner, der skal behandles i Rammeaftalen, og som
Socialstyrelsen skal modtage en afrapportering omkring. For Rammeaftale 2015
var temaet børn og unge med alvorlig synsnedsættelse. Frist for afrapportering
til Socialstyrelsen er 1. marts 2016.

Af afrapporteringen fremgår det, at antallet af børn og unge
(0-17 år) med alvorlig synsnedsættelse pr. 1. januar 2015 er opgjort til i alt
184 børn og unge. Dette tal adskiller sig fra Socialstyrelsens opgørelse af
målgruppen via Statens Synsregister, som angiver i alt 135 børn og unge i de
midtjyske kommuner. Synsregisterets opgørelse er opgjort via udtræk for Synsregisteret
pr. 1. januar 2014. Der formodes at være en vis usikkerhed i kommunernes
indberetninger. Dette kan skyldes f.eks. at døv-blinde ikke er medtalt i
[adresse] tal, men er medtalt i kommunernes.

Kommunalbestyrelserne har afrapporteret på den centrale
udmelding i forbindelse med fastlæggelse af udviklingsstrategien, som indgår i
rammeaftalen. Konkret har kommunalbestyrelserne afrapporteret på følgende fire
temaer og spørgsmål, der knytter sig hertil:

· Målgruppen

· Højt specialiserede indsatser og tilbud

· Eventuelle udfordringer i forhold til at sikre det nødvendige
udbud af højt specialiserede indsatser og tilbud til børn og unge med alvorlig
synsnedsættelse

· Kommunernes tilrettelæggelse og koordination af de højt
specialiserede indsatser og tilbud til målgruppen.

Besvarelsen er sket i overensstemmelse med Socialstyrelsens definition
af målgruppen og af højt specialiserede indsatser og tilbud.

Den centrale udmelding adresserer det forhold, at børn og
unge i målgruppen skal modtage højt specialiserede indsatser uafhængigt af,
hvor den daglige pædagogiske støtte eller undervisning foregår. Således
understreges betydningen af, at højt specialiserede indsatser er tilgængelige
og bliver anvendt uanset, hvilken form for pædagogisk eller
undervisningsmæssigt tilbud disse børn og unge modtager.

De midtjyske kommuners indberetninger viser, at kommunerne
fortrinsvis anvender en afgrænset gruppe af højt specialiserede tilbud til børn
og unge med alvorlig synsnedsættelse. Indsatserne sker via abonnementsaftaler,
som fastsættes på årsbasis. Således har alle midtjyske kommuner
samarbejdsaftaler med et eller flere synscentre.

**VURDERING**

Børn og Skole vurderer på linje med de øvrige midtjyske
kommuner, at der findes det nødvendige udbud af tilbud til børn og unge med
alvorlig synsnedsættelse inden for den midtjyske region. Tilbuddene vurderes at
have en god geografisk spredning, den nødvendige faglighed samt økonomiske
bæredygtighed. Vurderingen underbygges af, at ingen kommuner har angivet at
opleve særlige udfordringer på området.

Som vigtige indsatsområder peger de midtjyske kommuner på
fortsat behov for faglig udvikling og yderligere formalisering af det netværk
af videnspersoner, der arbejder med børn og unge med alvorlig synsnedsættelse på
tværs af kommunerne.

I afrapporteringen er beskrevet det fælleskommunale
samarbejde Kommunikationssamarbejde Midt, som er etableret af Randers,
[adresse], [adresse] og [adresse]. De fire kommuner har forpligtet sig
til at få alle ydelser leveret inden for samarbejdet, som udbyder samtlige
indsatstyper inden for synsområdet.

[adresse] har i alt seks børn og unge, som er
omfattet af målgruppen. De går alle i skole eller dagtilbud. [adresse]
oplever ikke særlige udfordringer i forhold til at sikre det nødvendige udbud
af højt specialiserede indsatser og tilbud til børn og unge med alvorlige
synsnedsættelser.

**ØKONOMI**

Der er ingen økonomiske
konsekvenser.

**INDDRAGELSE**

DASSOS (Den Administrative Styregruppe for Social- og
Specialundervisningsområdet) har udarbejdet afrapporteringen vedrørende børn og
unge med alvorlig synsnedsættelse på baggrund af indberetninger fra de
midtjyske kommuner. Rapporten er udarbejdet med sparring fra en faglig
følgegruppe.

Zahra Søndergaard behandlede og godkendte afrapporteringen på møde 10.
november 2015. KKR [adresse] behandlede og godkendte afrapporteringen
politisk 20. november 2015 og indstiller til godkendelse i byrådene i den
midtjyske region og Regionsrådet.

**INDSTILLING**

Direktøren for Børn og Skole indstiller til Byrådet:

1.    At udkast til afrapportering
vedrørende børn og unge med alvorlig synsnedsættelse godkendes.

**BESLUTNING**

***Børne- og Skoleudvalget, 4. februar 2016:***

Fraværende:Ingen

Indstilles godkendt.

***Økonomiudvalget, 16. februar 2016:***

Fraværende:William Skov, Nadia Olesen, Nicklas Thorsen
Jasmin Bach

Indstilles godkendt.

**Bilag**

|  |  |
| --- | --- |
| Afrapportering vedr. børn og unge med alvorlig synsnedsættelse | 710-2015-362531 |